Bomba kšeft

Bomba kšeft je názov druhého štúdiového albumu dvojice Miroslav Noga & Štefan Skrúcaný. Tento album v roku 1993 vydalo hudobné vydavateľstvo Jumbo Records.

Napriek tomu, že svojim zameraním je album orientovaný skôr na zábavu, sa na jeho vzniku podieľalo silné zastúpenie: autormi jeho textov sú z väčšej časti Boris Filan a Kamil Peteraj, autorom textu jedného z najväčších hitov albumu, „Tequila Jumbo“, je Stano Gurka. Autormi hudby sú Gabo Dušík, ale aj Janko Lehotský, Jožo Ráž a Jano Baláž. Okrem piesne  „Tequila Jumbo“ boli v rádiách často hrávané aj skladby „Ružový vesmír“ a titulná skladba „Bomba kšeft“.

Zoznam skladieb

Výroba albumu 
 Gabo Dušík – klávesové nástroje, hrebeň, vokály (2, 6, 7, 10)
 Štefan Hegedus – gitary, klávesové nástroje, vokály (2), programovanie, aranžmány
 Miroslav Noga & Štefan Skrúcaný – spev
Produkcia
 Jozef Krajčovič – zvuková réžia, technická spolupráca
 Štefan Hegedus – hudobná réžia
 Matej Plekanec – fotografie
 Alexander Klinko – dizajn

Referencie 

Hudobné albumy z 1993
Hudobné albumy Miroslava Nogu
Hudobné albumy Štefana Skrúcaného